Izbor je potekal tri večere: prirejena sta bila dva predizbora in finalni izbor, kot na EMI 2007. V vsakem polfinalnem večeru je nastopilo 10 skladb, izmed katerih se jih je v finalni izbor uvrstilo najboljših 5. V finalnem izboru je torej skupno tekmovalo 10 skladb. Dve skladbi iz finalnega izbora, ki sta v prvem krogu glasovanja prejeli najvišje število glasov, sta se uvrstili v drugi krog glasovanja (superfinale). Zmagovalec drugega kroga je postal slovenski predstavnik na Pesmi Evrovizije 2008.